ועדת הכנסת, כנסת 19, פרוטוקול מספר 47, 2013-11-04 13:00

יריב לוין: שלום, אני פותח את הישיבה.

יריב לוין: בקשת רביזיה של חבר הכנסת אורי מקלב בדבר קביעת ועדה משותפת לוועדת החוקה, חוק ומשפט וועדת הכנסת לדיון בהצעת חוק יסוד: משאל עם, מ/794 ובהצעת חוק יסוד:: משאל עם, פ/1551/19.

יריב לוין: חבר הכנסת אורי מקלב, בבקשה.

אורי מקלב: תודה רבה לך, אדוני.

אורי מקלב: אני גם מתנצל שהתעכבתם פה.

אורי מקלב: אמרתי מראש שאנחנו חברים בנשיאות והנשיאות דנה את דיוניה, היא לא גומרת ב-12:40.

אורי מקלב: התרעתי מראש, ואכן כך היה.

רוברט אילטוב: לכן חיכינו.

אורי מקלב: בסדר, רק אני מתנצל בפני החברים.

אורי מקלב: אם ההנהלה לא עשתה את זה, היושב-ראש לא עשה את זה, הוועדה עצמה, אז אני מתנצל.

יריב לוין: היושב-ראש ישתפר בפעם הבאה.

יריב לוין: בבקשה.

אורי מקלב: אולי יש כאלה שרואים שבקשת רביזיה זה משהו טורדני.

אורי מקלב: לפעמים זה יכול להיות ככה, זה חלק מהכלים הפרלמנטריים שיש לנו.

אורי מקלב: כל זמן שלא הגישו בהצעת חוק המשילות לבטל את הדבר הזה בתקנון הכנסת אז זכותנו להשתמש בזה.

יריב לוין: חבר הכנסת מקלב, הדיון הוא לא על זכותכם אלא על הרביזיה.

יריב לוין: אז אנא, תנמק אותו.

יריב לוין: רביזיה – אני אזכיר לך – היא כלי פרלמנטרי המנומק בקצרה.

אורי מקלב: כיוון שאתה באמת קורא בתקנון אז אקרא לאדוני את התקנה בנושא הקמת ועדות משותפות.

אורי מקלב: זו תקנה 110 סעיף ד.

אורי מקלב: "בקביעת הרכב ועדה משותפת תתחשב ועדת הכנסת, ככל האפשר, בהרכב הסיעתי של הכנסת ובגודל הסיעות ותתייעץ עם יושבי-ראש הוועדות שחבריהן יהיו חברים בוועדה המשותפת.

אורי מקלב: " התקנון אומר במילים מפורשות שהקמת ועדה משותפת, כמו כל ועדה רגילה, אמורה וצריכה להתחשב בגודל הסיעות בהרכב הוועדה.

אורי מקלב: ביקשתם להקים ועדה משותפת לוועדת החוקה ולוועדת הכנסת בת עשרה חברים.

אורי מקלב: לסיעת יהדות התורה יש שבעה חברים.

אורי מקלב: הגשתם הצעה לשלוש מפלגות שיש בהן פחות משבעה חברים כחברים, וסיעת יהדות התורה, לא ראיתם לנכון לקבוע שיהיה לה נציג בוועדה הזאת.

אורי מקלב: אני גם מודע לכך שלא תמיד אפשר לתת ייצוג לכולם.

אורי מקלב: יכול לקרות דבר כזה, וזה גם קורה מפעם לפעם, הגם שבמקרה הזה אני לא יכול להבין למה הוועדה הזאת לא יכולה להיות יותר גדולה וכן תיתן ייצוג לכולם.

אורי מקלב: יש ועדות שהן אולי לאורך זמן, מקיימות הרבה דיונים ולכן רוצים לעשות אותן מצומצם יותר.

אורי מקלב: אבל הוועדה הזאת בהחלט יכולה להיות גם בת 12 חברים, לא יקרה שום דבר ויחסי הקואליציה-אופוזיציה יישמרו.

אורי מקלב: ובמיוחד, כפי שידוע, במשאל עם ליהדות התורה יש עמדה קבועה.

יריב לוין: רק אזכיר שבכנסת הקודמת סיעת

יריב לוין: כם התפצלה – שלושה הצביעו בעד ושניים נגד.

אורי מקלב: זה רק אומר - - -

יריב לוין: אז עמדה קבועה אין לה.

יריב לוין: יש לה - - -

אורי מקלב: זה רק אומר כמה שהנושא הזה - - -

יריב לוין: איזה חלק מיהדות התורה אמור להיות מיוצג בוועדה הזאת?

אורי מקלב: את זה תשאיר לנו, בסיעה שלנו.

אורי מקלב: אז לבוא ולנמק את זה – וחבר הכנסת הרצוג גם עשה את זה - שסיעת ש"ס מקבלת, אז לחרדים יש נציג, אנחנו יודעים שבנושא הזה לא רק בין ש"ס ליהדות התורה אלא גם בתוך יהדות התורה יכולים להיות חילוקי דעות.

אורי מקלב: הנושא של משאל עם, שהסיעה התפצלה, זה יכול להיות משאל על דבר מסוים.

אורי מקלב: משאל עם בדבר אחר – יכול להיות שלא תהיה התפצלות בעניין הזה.

אורי מקלב: לכן זה מובהק שאנחנו מעורבים בו ודנים בו לאורך שנים רבות.

אורי מקלב: העמדה שלנו היא ברורה בעניין הזה, החשש שלנו מפני משאל עם הוא גם ידוע.

אורי מקלב: כל הנושא הזה הוא לפתחנו.

יריב לוין: הוא לא ידוע.

יריב לוין: שלושה הצביעו בעד, זה רוב הסיעה.

אורי מקלב: עכשיו אני שואל אותך כאדם שעד היום – באמת, אני גם מכיר אותך - - -

יריב לוין: חבר הכנסת מקלב, משפט אחרון, כי מוצה זמן הנימוק.

אורי מקלב: - - - קצת להוריד מהשעות, כי אני מגיע לשבח אותך.

יריב לוין: לא צריך.

יריב לוין: על התשבחות אני מוותר.

אורי מקלב: אבל לפחות אולי תספור את זה בכמה שניות שאתה נותן לי.

אורי מקלב: לא קיבלתי עד רגע זה הסבר, הנמקה אחת, מדוע אתם מדירים את סיעת יהדות התורה מהוועדה הזאת.

אורי מקלב: זה שיש בה רק עשרה חברים זה לא סיבה מספקת, במיוחד שמבינים שלא כולם חברים – זה יורד מלמעלה למטה.

אורי מקלב: גודל הסיעות, כפי שכתוב גם בתקנון, משפיע על החברות.

אורי מקלב: תסביר לי איך יכול להיות שמקימים ועדה במודע ונותנים לשלוש מפלגות ייצוג לפני שנותנים ליהדות התורה.

אורי מקלב: לא הבנתי, לא שמעתי ואף אחד לא נימק לי, חוץ מזה שהאופוזיציה החליטה.

אורי מקלב: אז הודעתי כאן שהאופוזיציה לא החליטה, אין לה סמכות להחליט עבורי בעניין הזה.

אורי מקלב: ואני הודעתי מראש - - -

יריב לוין: הבנתי, חבר הכנסת מקלב.

יריב לוין: זה ברור.

יריב לוין: אענה במשפט, למרות שזה מעבר לחובה, את מה שאמרתי גם קודם.

יריב לוין: כשם, למשל, שבסוגיה של הוועדה של מה שמכונה חוק השוויון בנטל – שם קיבלתם ייצוג ומרצ לא היתה מיוצגת.

יריב לוין: נדמה לי שהנושא הזה היה בכל זאת יותר בליבת הדברים שחשובים לסיעתכם מאשר העניין הזה.

יריב לוין: בעניין הזה נסיבות העבר מלמדות שסיעת

יריב לוין: כם גם חלוקה בעניינו, כך שלא ברור שהייצוג דווקא בנושא הזה יש לו באמת איזושהי השפעה ומשמעות על איזו עמדה מובהקת של סיעה.

יריב לוין: יש לכם שבעה חברי כנסת; המפתח הוא ממוצע של 12 חברי כנסת לכל מקום.

יריב לוין: לכן, בצירוף הנסיבות האלה וכאשר נועצתי עם חבר הכנסת הרצוג, שהוא יושב-ראש סיעת העבודה, שהיא סיעתה של יושבת-ראש האופוזיציה, אני חושב שנעניתי גם לבקשתו והרחבנו את הוועדה משמונה – כפי שהיה, למשל, בנושא של השוויון בנטל - לעשרה.

יצחק הרצוג: נעשה מאמץ.

יריב לוין: כן, נעשה מאמץ ולא כולם תמיד יכולים להיות מרוצים.

יריב לוין: סברנו שראוי שיהיה נציג אחד לסיעות – אני לא כל כך אוהב את הכינוי הזה, אבל שמכונות "הסיעות הערביות".

יריב לוין: חשבנו שיש בכל אופן נציג של סיעת ש"ס, כך שהציבור החרדי בכללותו איננו מודר מהוועדה.

יריב לוין: נוכח החלוקה גם במקרים אחרים, נדמה לי שהיה תורה וזכותה של מרצ לקבל הפעם מקום בוועדה הזאת.

יריב לוין: אם היתה באה האופוזיציה כאיש אחד ומבקשת משהו אחר, בוודאי שהייתי נענה.

יריב לוין: אבל משעה שכך המצב, נדמה לי שזה הדבר הנכון ואין בו משום לא רצון לפגוע בסיעת

יריב לוין: כם ולא הדרה שלה.

אורי מקלב: לא עונה על כך ששלוש סיעות יותר קטנות - - -

יריב לוין: הסברתי קודם את העניין.

אורי מקלב: מרצ, אני מאוד שמח שנמצאת בוועדה - - -

יריב לוין: מאה אחוז.

יריב לוין: אני הסברתי.

אורי מקלב: - - - של יהדות התורה.

אורי מקלב: זה לא ש - - -

יריב לוין: חבר הכנסת מקלב, הסברתי.

יריב לוין: אפשר לא לקבל את ההסבר.

אורי מקלב: ההסבר הזה שאתה אומר שיש פיצול בסיעת יהדות התורה, זה ממש לא עונה - - -

יריב לוין: חבר הכנסת מקלב, אני עובר להצבעה.

יריב לוין: בסדר גמור, אמרתי לך מה היו השיקולים.

יריב לוין: אפשר לא לקבל אותם.

אורי מקלב: הוכח שהשכלת להגדיל את הוועדה, ראית צורך להגדיל כדי להביא עוד חברים שישתתפו.

אורי מקלב: למה לא ראית צורך שגם אנחנו נשתתף?

יריב לוין: כי גם זה כבר היה מעבר למה שבעיני היה נראה לנכון.

אורי מקלב: מה הבעיה?

אורי מקלב: תגיד לי - - -

יריב לוין: התוצאה היא שאם יש ועדות גדולות מדי החברים לא באים ולא יכולים להשתתף.

יריב לוין: אני חושב שההרכב הזה הוא הכי גדול שאפשר היה לאשר.

יריב לוין: חבר הכנסת מקלב, תודה.

יריב לוין: רבותי, מי בעד בקשת הרביזיה של חבר הכנסת אורי מקלב?

יריב לוין: מי נגד?

יריב לוין: בעד – 1

יריב לוין: נמנעים – אין

יריב לוין: תודה.

יריב לוין: הרביזיה לא נתקבלה.